പ്ലസ് വണ് 33,119 സീറ്റുകള് മിച്ചം വരും അധിക ബാച്ചുകള് അനുവദിക്കാന് കഴിയില്ലെന്ന് വിദ്യാഭ്യാസ മന്ത്രി മന്ത്രിയുടേത് കള്ളക്കണക്കാണെന്ന് പ്രതിപക്ഷ നേതാവ് തിരുവനന്തപുരം: പതിനഞ്ചാം കേരള നിയമസഭയുടെ മൂന്നാംസമ്മേളനം ആരംഭിച്ചു. പ്ലസ് വണ് സീറ്റുകള് കൂടുതലായി അനുവദിക്കുന്നത് സംബന്ധിച്ച് പ്രതിപക്ഷം അടിയന്തര പ്രമേയത്തിന് നോട്ടീസ് നല്കി. ഈ സഭാ സമ്മേളനകാലയളവിലെ ആദ്യ അടിയന്തരപ്രമേയ നോട്ടീസ് ആണിത്. പ്ലസ് വണ് സീറ്റുകള് കുറവാണെന്നും അധിക സീറ്റുകള് അനുവദിക്കണമെന്നും സമ്മേളനം ഈ വിഷയം ചര്ച്ചചെയ്യണമെന്നും ആവശ്യപ്പെട്ടാണ് പ്രതിപക്ഷം അടിയന്തരപ്രമേയത്തിന് നോട്ടീസ് നല്കിയത്. വിദ്യാര്ത്ഥികള് നേരിടുന്ന പ്രശ്നം ചര്ച്ചചെയ്യണമെന്ന് ഷാഫി പറമ്ബില് നല്കിയ നോട്ടീസില് ആവശ്യപ്പെടുന്നു. പ്ലസ് വണ് പ്രവേശനത്തിന് അഡീഷണല് ബാച്ചുകള് അനിവാര്യമെന്നും ശാസ്ത്രീയമായി പഠിച്ച് ആവശ്യമുള്ളിടത്ത് സീറ്റുകള് നല്കണമെന്നും അടിയന്തര പ്രമേയത്തിന് നോട്ടീസ് നല്കിയ ഷാഫി പറമ്ബില് എംഎല്എ ആവശ്യപ്പെട്ടു. അപേക്ഷയുടെ എണ്ണമാണ്, പ്രവേശനത്തിന്റെ തോതല്ല, കണക്കാക്കേണ്ടത്. ഹെലികോപ്റ്ററിന് നല്കുന്ന വാടക ഉപയോഗിച്ചെങ്കിലും സീറ്റ് കൂട്ടണം. ബാച്ചുകള് പുനഃക്രമീകരിച്ച് പ്രശ്നം പരിഹരിക്കണമെന്നും പ്രതിപക്ഷം ആവശ്യപ്പെട്ടു. എന്നാല് അധിക ബാച്ചുകള് അനുവദിക്കാന് കഴിയില്ലെന്ന് പൊതു വിദ്യാഭ്യാസ മന്ത്രി വി.ശിവന്കുട്ടി സഭയില് വ്യക്തമാക്കി. സംസ്ഥാനത്തെ ഏകജാലക സംവിധാനം വഴി 2,71,736 സീറ്റുകളിലേക്ക് 4,69,219 അപേക്ഷകളാണ് ലഭിച്ചിട്ടുള്ളത്. ഇതില് സ്പോര്ട്ട്സ് ക്വാട്ട അടക്കമുള്ള സീറ്റുകളില് ഒഴിവ് വരുന്ന സീറ്റുകള് ജനറലിലേക്ക് മാറ്റുന്നതിലൂടെ 1,92,959 സീറ്റുകള് പുതുതായി ലഭ്യമാക്കുമെന്നാണ് വിദ്യാഭ്യാസ മന്ത്രി സഭയെ അറിയിച്ചു. അഞ്ചു വര്ഷത്തെ ശരാശരി നോക്കുമ്ബോള് 90.5 ശതമാനം പേര് മാത്രമാണ് തുടര്പഠനത്തിന് അപേക്ഷിക്കുന്നത്. ആകെ 3,85,530 സീറ്റുകളുണ്ട്. ആദ്യ അലോട്ട് മെന്റ് വഴി 2,01,450 സീറ്റുകള് പ്ലസ് വണ്ണിന് നല്കി. രണ്ടാം അലോട്ട്മെന്റിനായി 1,92,859 സീറ്റുകള് ബാക്കിയുണ്ട്. എന്നാല് 1,59,840 അപേക്ഷകരേയുള്ളൂ. 33,119 സീറ്റുകള് മിച്ചം വരുമെന്ന് മന്ത്രി പറഞ്ഞു. മന്ത്രിയുടേത് കള്ളക്കണക്കാണെന്ന് പ്രതിപക്ഷ നേതാവ് വിഡി സതീശന് ആരോപിച്ചു. മാതാപിതാക്കളെ നിരാശപ്പെടുത്തരുത്. മാനേജ്മെന്റ് സീറ്റില് കൊള്ളയാണ് നടക്കുന്നത്. മൂന്നുലക്ഷം രൂപ വരെ വാങ്ങുന്നു. സിബിഎസ് ഇ, ഐസിഎസ് ഇ പരീക്ഷകള് നടന്നില്ല. ആ വിദ്യാര്ത്ഥികളെ ഒഴിവാക്കരുതെന്ന് പ്രതിപക്ഷ നേതാവ് ആവശ്യപ്പെട്ടു. ഇങ്ങനെ ഒരാളെ മന്ത്രിയാക്കിയതിന് മുഖ്യമന്ത്രിക്ക് സലാമെന്നും വി ഡി സതീശന് പറഞ്ഞു. നിയമനിര്മാണത്തിനായിമാത്രമാണ് ഈ നിയമസഭാ സമ്മേളനത്തിന്റെ അജണ്ട. നാല്പത്തഞ്ചോളം ഓര്ഡിനന്സുകള് നിയമമാക്കുന്നതിനാവും മുന്ഗണന. മോന്സണ് മാവുങ്കലിന്റെ തട്ടിപ്പ് അടക്കമുള്ള വിഷയങ്ങള് സമ്മേളനത്തിന്റെ തുടക്കത്തില് സഭയില് ഉയരുമെന്നാണ് കരുതുന്നത്. Tags